सिलीगुड़ी,06 फ़रवरी। मशहूर अभिनेता आशीष विद्यार्थी आज सिलीगुड़ी आये हैं. वह यहाँ आज से शुरू हो रहे नाट्य उत्सव का उद्घाटन करेंगे। नाट्य उत्सव के उद्धाटन अवसर पर उनका प्रख्यात नाटक दया शंकर की डायरी प्रदर्शित किया जायेगा। बॉलीवुड के मशहूर अदाकार राज बब्बर की बेटी नदिया बब्बर इसका निर्देशन कर रही है। इसके अलावा दो अन्य महत्वपूर्ण नाटक का मंचन किया जायेगा। मंगलवार को एक संवाददाता सम्मलेन में प्यासोनेट परफॉर्मर्स की ओर से गौतम सोम ने यह जानकारी दी। उन्होंने कहा कि उन्होंने इससे पहले भी बड़े बड़े फ़िल्मी स्टार को यहाँ आमंत्रित किया है। इस बार उन्होंने आशीष विद्यार्थी को अपने कार्यक्रम में आमंत्रित किया है। उन्होंने कहा कि नाट्य उत्सव में उनके अन्य दो नाटक तुघलक एंव कोजागरी का मंचन किया जायेगा। उन्होंने शहरवासियों द्वारा इन नाटकों को पसंद किये जाने की उम्मीद जताई। श्री सोम ने बताया कि वे लोग नाटक को अधिक से अधिक लोकप्रिय बनाना चाहते हैं